आखिरकार हम सबने एक रास्ता निकाला। नुमाइश के चारों ओर चटाई की दीवारें खड़ी की गयी थीं। हमने दो चटाइयों को खिसका खिसका कर बीच में इतनी जगह बना ली कि हम वहां से नुमाइश में घुस जाएं। चोरी से नुमाइश का मजा लूटने का प्रोग्राम कई दिनों तक निर्विघ्न चला। अचानक एक दिन हम लोग नुमायश के चौकीदार कांछा की चंगुल में आ गये। उसने हमें घुसते हुए पकड़ लिया। उसने कहा, ''हैं बेबी लोग, तुम चोरी करता, ठहर जाओ, हम पुलिस को बुलाता है।''